title: Rozhodnutie zmluvných strán, ktoré sa zišli na zasadnutí Rady z  12. júna 2007 , ktorým sa prijímajú vykonávacie predpisy k článku 6a Dohovoru o zriadení Európskeho policajného úradu (dohovor o Europole)

text:
               15.6.2007

               SK

               Úradný vestník Európskej únie

               L 155/78

      ROZHODNUTIE ZMLUVNÝCH STRÁN, KTORÉ SA ZIŠLI NA ZASADNUTÍ RADY

   z 12. júna 2007,
   ktorým sa prijímajú vykonávacie predpisy k článku 6a Dohovoru o zriadení Európskeho policajného úradu (dohovor o Europole)
   (2007/413/SVV)
   ZMLUVNÉ STRANY dohovoru o Europole, členské štáty Európskej únie,
   so zreteľom na Dohovor o zriadení Európskeho policajného úradu (dohovor o Europole) (1), zmenený a doplnený protokolom, ktorým sa mení a dopĺňa tento dohovor (2), a najmä na jeho článok 6a druhý odsek,
   so zreteľom na návrh správnej rady a po porade so spoločným dozorným orgánom,
   keďže:

               (1)

               Vykonávacie predpisy k článku 6a dohovoru o Europole majú prijať zmluvné strany, ktoré sa zídu na zasadnutí Rady.

               (2)

               Zmluvné strany prijatím tohto rozhodnutia dodržiavajú svoje povinnosti podľa dohovoru o ochrane jednotlivcov pri automatickom spracovaní osobných údajov, ktorý Rada Európy prijala 28. januára 1981.

               (3)

               Zmluvné strany rovnako zohľadnili odporúčanie č. R(87)15 Výboru ministrov Rady Európy zo 17. septembra 1987, ktorým sa upravuje používanie osobných údajov policajnými orgánmi,

         ROZHODLI TAKTO:
   Článok 1
   Vymedzenie pojmov
   Na účely tohto rozhodnutia:

               a)

               „osobný údaj“ je každá informácia vzťahujúca sa na identifikovanú alebo identifikovateľnú fyzickú osobu: identifikovateľná osoba je osoba, ktorú možno priamo alebo nepriamo identifikovať najmä pomocou overenia identifikačného čísla alebo jedného či viacerých faktorov špecifických pre jeho fyzickú, fyziologickú, mentálnu, ekonomickú, kultúrnu alebo sociálnu identitu;

               b)

               „spracovanie osobných údajov“ (ďalej len „spracovanie“) je každá operácia alebo súbor operácií, ktorý sa vykonáva s osobnými údajmi automatizovanými alebo inými prostriedkami, ako je zhromažďovanie, zaznamenávanie, usporadúvanie, uchovávanie, prepracúvanie alebo upravovanie, vyhľadávanie, prehliadanie, využívanie, poskytovanie prenosom, šírenie alebo sprístupňovanie iným spôsobom, spájanie alebo kombinovanie, blokovanie, vymazávanie alebo zničenie;

               c)

               „počítačový systém na zhromažďovanie informácií“ je systém uvedený v článku 6 ods. 1 dohovoru o Europole;

               d)

               „informačný systém“ je systém uvedený v článku 7 ods. 1 dohovoru o Europole;

               e)

               „pracovný súbor na analytické účely“ je súbor vytvorený na účely analýzy uvedenej v článku 10 ods. 1 dohovoru o Europole;

               f)

               „členský štát“ je zmluvná strana dohovoru o Europole;

               g)

               „tretia strana“ je tretí štát alebo orgán uvedený v článku 10 ods. 4 dohovoru o Europole;

               h)

               „riadne poverený úradník Europolu“ je zamestnanec Europolu určený riaditeľstvom Europolu na spracúvanie osobných údajov uchovávaných v súlade s týmto rozhodnutím.

         Článok 2
   Rozsah pôsobnosti
   Toto rozhodnutie sa uplatňuje na osobné údaje, ktoré sa oznámili Europolu na účely stanovenia, či sú takéto údaje dôležité pre plnenie jeho úloh a či sa môžu vložiť do počítačového systému na zhromažďovanie informácií, okrem:

               a)

               osobných údajov vložených do informačného systému na základe článku 9 ods. 1 dohovoru o Europole;

               b)

               osobných údajov, ktoré ponúkol členský štát alebo tretia strana, aby sa vložili do osobitného súboru na analytické účely, ako aj osobných údajov vložených do súboru na analytické účely podľa článku 10 dohovoru o Europole.

         Článok 3
   Prístup a používanie
   1.   Prístup k osobným údajom spracúvaným Europolom na základe tohto rozhodnutia majú len riadne poverení úradníci Europolu.
   2.   Osobné údaje spracúvané Europolom na základe tohto rozhodnutia sa bez toho, aby bol dotknutý článok 13 dohovoru o Europole, používajú len na účely stanovenia, či sú takéto údaje dôležité pre plnenie úloh Europolu a či sa môžu vložiť do počítačového systému na zhromažďovanie informácií.
   Článok 4
   Predpisy o ochrane osobných údajov a bezpečnosti údajov
   1.   Europol pri spracúvaní osobných údajov na základe tohto dohovoru dodržiava predpisy o ochrane osobných údajov a o bezpečnosti údajov ustanovené v dohovore o Europole, najmä v článku 14 ods. 3 a v článkoch 16 a 25 a jeho príslušné vykonávacie predpisy.
   2.   V prípade, že sa Europol rozhodne vložiť takéto údaje do počítačového systému na zhromažďovanie informácií alebo ich vymazať či zničiť, informuje o tom poskytujúci členský štát alebo tretiu stranu.
   Článok 5
   Lehoty pri uchovávaní osobných údajov
   1.   Rozhodnutie o použití osobných údajov v súlade s článkom 3 ods. 2 sa prijíma čo najskôr, v každom prípade najneskôr do šiestich mesiacov po tom, ako boli tieto údaje doručené Europolu.
   2.   Ak sa v lehote 6 mesiacov takéto rozhodnutie neprijme, predmetné osobné údaje sa vymažú alebo zničia a poskytujúcemu členskému štátu alebo tretej strane sa o tom zašle informácia.
   Článok 6
   Zodpovednosť
   1.   Za zabezpečenie dodržiavania článkov 3, 4 a 5 tohto rozhodnutia je zodpovedný Europol.
   2.   Predtým, ako začne Europol spracúvať údaje na základe tohto rozhodnutia, informuje správnu radu a spoločný dozorný orgán o tom, ako plánuje túto zodpovednosť vykonávať.
   Článok 7
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 12. júna 2007

            Za Radu

            predseda

         W. SCHÄUBLE

      (1)  Ú. v. ES C 316, 27.11.1995, s. 2.

      (2)  Ú. v. EÚ C 2, 6.1.2004, s. 1.


title: Rozhodnutie Európskej centrálnej banky z 18. decembra 2003, ktorým sa mení a dopĺňa článok 1 písm. f) rozhodnutia ECB/2001/16 zo 6. decembra 2001 o rozdeľovaní menových príjmov národných centrálnych bánk zúčastnených členských štátov od finančného roka 2002 (ECB/2003/22)

text:
Dôležité právne oznámenie

|

32003D0022(01)

Úradný vestník L 009 , 15/01/2004 S. 0039 - 0039

		Rozhodnutie Európskej centrálnej bankyz 18. decembra 2003,ktorým sa mení a dopĺňa článok 1 písm. f) rozhodnutia ECB/2001/16 zo 6. decembra 2001 o rozdeľovaní menových príjmov národných centrálnych bánk zúčastnených členských štátov od finančného roka 2002(ECB/2003/22)(2004/48/ES)RADA GUVERNÉROV EURÓPSKEJ CENTRÁLNEJ BANKY:so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 32,so zreteľom na rozhodnutie ECB/2001/16 zo 6. decembra 2001 o rozdeľovaní menových príjmov národných centrálnych bánk zúčastnených členských štátov od finančného roka 2002 [1],keďže:(1) v článku 1 písm. f) rozhodnutia ECB/2001/16 sa definuje "kľúč upísaného základného imania" odkazom na rozhodnutie ECB/1998/13 z 1. decembra 1998 o percentuálnych podieloch národných centrálnych bánk v kľúči na upisovanie základného imania Európskej centrálnej banky [2];(2) rozhodnutie ECB/2003/17 z 18. decembra 2003 o percentuálnych podieloch národných centrálnych bánk v kľúči na upisovanie základného imania Európskej centrálnej banky [3] zrušuje rozhodnutie ECB/1998/13 s účinnosťou od 1. januára 2004 a ustanovuje nové vážené podiely pridelené národným centrálnym bankám (NCB) v kľúči na upisovanie základného imania Európskej centrálnej banky (ďalej len "vážené podiely v kľúči základného imania");(3) článok 1 písm. f) rozhodnutia ECB/2001/16 sa má podľa toho zmeniť a doplniť na účely rozdeľovania menových príjmov národných centrálnych bánk členských štátov, ktoré prijali euro od finančného roka 2004. Touto zmenou a doplnením by sa mala zaviesť aj všeobecná definícia pojmu "kľúč upísaného základného imania", aby sa v budúcnosti predišlo zmenám a doplneniam rozhodnutia ECB/2001/16 zakaždým, keď sa upraví kľúč základného imania ECB;(4) aby sa dosiahla zhoda medzi príjmami ECB dosiahnutými v prvom štvrťroku prvého roka, s účinnosťou od ktorého sa uplatňuje úprava, ku ktorej dochádza každých 5 rokov, a príjmami ECB rozdeľovanými na konci takéhoto štvrťroku, je potrebné odchýliť sa od článku 2 ods. 1 prvého pododseku rozhodnutia ECB/2001/16, čím sa zabezpečí, že príjmy dosiahnuté v januári takéhoto štvrťroku sa tiež vypočítavajú na základe nových vážených podielov v kľúči základného imania,PRIJALA TOTO ROZHODNUTIE:Článok 1Zmeny a doplnenia rozhodnutia ECB/2001/16Rozhodnutie ECB/2001/16 sa mení a dopĺňa takto:1. článok 1 písm. f) sa nahrádza takto:"f) "kľúčom upísaného základného imania" sa rozumejú podiely národných centrálnych bánk (vyjadrené v percentách) na upísanom základnom imaní ECB, ktoré pre národné centrálne banky vyplývajú z uplatňovania vážených podielov v kľúči podľa článku 29.1 štatútu, ktoré platia pre príslušný finančný rok."2. k článku 2 ods. 1 sa dopĺňa tento pododsek:"Zostatok eurobankoviek v obehu vnútri Eurosystému sa na obdobie od 1. januára do 31. januára prvého roku, s účinnosťou od ktorého sa uplatňuje úprava podľa článku 29.3 štatútu, ku ktorej dochádza každých 5 rokov, vypočítava na základe upraveného kľúča upísaného základného imania, ktorý sa uplatňuje na zostatky celkového počtu eurobankoviek v obehu k 31. decembru predchádzajúceho roka."Článok 2Záverečné ustanovenia1. Toto rozhodnutie nadobúda účinnosť 1. januára 2004.2. Toto rozhodnutie sa uverejní v Úradnom vestníku Európskej únie.Vo Frankfurte nad Mohanom 18. decembra 2003Za Radu guvernérov ECBJean-Claude Trichet[1] Ú. v. ES L 337, 20.12.2001, s. 55.[2] Ú. v. ES L 125, 19.5.1999, s. 33.[3] Ú. v. EÚ L 9, 15.1.2004, s. 27.--------------------------------------------------


title: Rozhodnutie Rady z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu

text:
Avis juridique important

|

31999D0468

Official Journal L 184 , 17/07/1999 P. 0023 - 0026

ROZHODNUTIE RADYz 28. júna 1999,ktorým sa ustanovujú postupy pre výkon vykonávacích právomocí prenesených na Komisiu[1](1999/468/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na tretiu zarážku jej článku 202,so zreteľom na návrh Komisie[2],so zreteľom na stanovisko Európskeho parlamentu[3],keďže:(1) v právnych aktoch, ktoré prijíma, má Rada udeliť Komisii právomoci na vykonávanie ňou vydaných predpisov, ktoré Rada ustanovuje; Rada môže uložiť určité požiadavky s ohľadom na výkon týchto právomocí; v osobitných a zdôvodnených prípadoch si môže aj vyhradiť právo uplatňovať vykonávacie právomoci priamo;(2) Rada prijala rozhodnutie 87/373/EHS z 13. júla 1987, ktorým sa ustanovujú postupy pre výkon vykonávacích právomocí prenesených na Komisiu[4]; toto rozhodnutie stanovilo obmedzený počet postupov pre výkon týchto právomocí;(3) vyhlásenie č. 31 pripojené k záverečnému aktu medzivládnej konferencie, ktorá prijala Amsterdamskú zmluvu, vyzýva Komisiu, aby predložila Rade návrh, ktorým sa mení a dopĺňa rozhodnutie 87/373/ES;(4) z dôvodov jasnosti sa namiesto zmenenia a doplnenia rozhodnutia 87/373/EHS považovalo za vhodnejšie toto rozhodnutie nahradiť novým rozhodnutím, a preto zrušiť rozhodnutie 87/373/ES;(5) s cieľom dosiahnuť väčší súlad a predvídateľnosť pri výbere typu výboru, prvým účelom tohto rozhodnutia je ustanoviť kritériá výberu postupu výboru, pričom sa rozumie, že tieto kritériá nie sú záväznej povahy;(6) so zreteľom na to by sa mal riadiaci postup uplatniť v prípade riadiacich opatrení, ako sú napríklad súvisiace s uplatňovaním spoločnej poľnohospodárskej politiky a spoločnej politiky v oblasti rybárstva alebo s vykonávaním programov s podstatnými dôsledkami pre rozpočet; takéto riadiace opatrenia by mala prijať Komisia postupom, ktorý zabezpečuje rozhodovanie v rámci primeraných lehôt; ak sa Rade však predložia prípady, ktoré nie sú naliehavé, mala by Komisia v rámci vlastného uváženia odložiť uplatňovanie opatrení;(7) regulačný postup by sa mal uplatniť v prípade opatrení so všeobecnou pôsobnosťou určených na uplatňovanie podstatných ustanovení základných právnych aktov, vrátane opatrení týkajúcich sa ochrany zdravia alebo bezpečnosti ľudí, zvierat alebo rastlín, ako aj opatrení navrhnutých na prispôsobenie alebo aktualizáciu určitých nepodstatných ustanovení základných právnych aktov; takéto vykonávacie opatrenia by sa mali prijať účinným postupom, ktorý je plne v súlade s právom iniciatívy Komisie v oblasti legislatívy;(8) podľa konzultačného postupu by sa malo postupovať vždy, keď sa to považuje za najvhodnejšie; konzultačný postup sa bude aj naďalej používať v tých prípadoch, ktorých sa v súčasnosti týka;(9) druhým účelom tohto rozhodnutia je zjednodušiť požiadavky na uplatňovanie vykonávacích právomocí prenesených na Komisiu, ako aj posilniť účasť Európskeho parlamentu v tých prípadoch, keď bol prijatý základný právny akt delegujúci vykonávacie právomoci na Komisiu v súlade s postupom ustanoveným v článku 251 zmluvy; na tento účel sa považovalo za potrebné znížiť počet postupov a upraviť ich v súlade so zodpovedajúcimi právomocami zúčastnených inštitúcií, a najmä dať Európskemu parlamentu príležitosť, aby Komisia alebo Rada vzala do úvahy jeho stanovisko v prípadoch, keď považuje návrh opatrenia predloženého výboru alebo návrh predložený Rade podľa regulačného postupu za taký, ktorý prekračuje vykonávacie právomoci ustanovené v základnom právnom akte;(10) tretím účelom tohto rozhodnutia je zlepšiť informovanosť Európskeho parlamentu tým, že zabezpečí, aby ho Komisia pravidelne informovala o rokovaniach výboru, aby mu Komisia zasielala dokumenty týkajúce sa činnosti výborov a informovala ho vždy, keď Komisia zasiela Rade opatrenia alebo návrhy na opatrenia, ktoré sa majú prijať;(11) štvrtým účelom tohto rozhodnutia je zlepšiť informovanosť verejnosti týkajúcu sa postupov výboru, a preto usilovať o to, aby sa zásady a podmienky o prístupe verejnosti k dokumentom, ktoré platia pre Komisiu, uplatňovali aj na výbory, aby sa vyhotovil zoznam všetkých výborov, ktoré pomáhajú Komisii pri výkone vykonávacích právomocí, a zabezpečilo zverejnenie výročnej správy o práci výborov a zabezpečili všetky odkazy na dokumenty súvisiace s výbormi, ktoré boli zaslané Európskemu parlamentu na zverejnenie v registri;(12) týmto rozhodnutím nie sú dotknuté osobitné postupy výborov vytvorených na vykonávanie spoločnej obchodnej politiky a pravidiel hospodárskej súťaže ustanovených v zmluvách, ktoré v súčasnosti nevychádzajú z rozhodnutia 87/373/ES,ROZHODLA TAKTO:Článok 1Okrem osobitných a odôvodnených prípadov, keď základný právny akt vyhradzuje Rade právo uplatňovať určité vykonávacie právomoci priamo, takéto právomoci sa prenesú na Komisiu v súlade s príslušnými ustanoveniami v základnom právnom akte. Tieto ustanovenia špecifikujú základné prvky takto prenesených právomocí.Ak základný právny akt uvádza osobitné procedurálne požiadavky na prijatie vykonávacích opatrení, takéto požiadavky sú v súlade s postupmi ustanovenými v článkoch 3, 4, 5 a 6.Článok 2Voľba metód postupu na prijatie vykonávacích opatrení sa spravuje týmito kritériami:a) riadiace opatrenia, ako sú napríklad opatrenia súvisiace s uplatňovaním spoločnej poľnohospodárskej politiky a spoločnej politiky v oblasti rybného hospodárstva alebo s vykonávaním programov so závažnými dôsledkami pre rozpočet, by sa mali prijať použitím riadiaceho postępu;b) opatrenia všeobecnej pôsobnosti určené na uplatňovanie podstatných ustanovení základných právnych aktov, vrátane opatrení týkajúcich sa ochrany zdravia alebo bezpečnosti ľudí, zvierat alebo budov by sa mali prijať použitím regulačného postupu; ak základný právny akt ustanovuje, že sa určité nepodstatné ustanovenia právneho aktu môžu prispôsobiť alebo aktualizovať prostredníctvom vykonávacích postupov, potom by sa takéto opatrenia mali prijať použitím regulačného postupu;c) bez toho, aby boli dotknuté ustanovenia písmen a) a b), konzultačný postup sa použije vždy, keď sa považuje za najvhodnejší.Článok 3Konzultačný postup1. Komisii pomáha poradný výbor zložený zo zástupcov členských štátov, ktorému predsedá zástupca Komisie.2. Zástupca Komisie predloží výboru návrh opatrení, ktoré sa majú prijať. Výbor vydá stanovisko k danému návrhu v rámci lehoty, ktorú môže stanoviť predseda podľa naliehavosti záležitosti, ak je to potrebné, hlasovaním.3. Stanovisko sa zaznamená v zápisnici; okrem toho má každý členský štát právo požiadať, aby sa jeho stanovisko zaznamenalo v zápisnici.4. Komisia stanovisko predložené výborom zohľadní v čo najväčšej miere. Informuje výbor o spôsobe, akým bolo stanovisko zohľadnené.Článok 4Riadiaci postup1. Komisii pomáha riadiaci výbor zložený zo zástupcov členských štátov, ktorému predsedá zástupca Komisie.2. Zástupca Komisie predloží výboru návrh opatrení, ktoré sa majú prijať. Výbor vydá stanovisko k návrhu v rámci lehoty, ktorú môže stanoviť predseda podľa naliehavosti záležitosti. V prípade rozhodnutí, ktoré má Rada prijať na návrh Komisie, prijme výbor stanovisko väčšinou ustanovenou v článku 205 ods. 2 zmluvy. Hlasy zástupcov členských štátov v rámci výboru sú vážené spôsobom uvedeným v danom článku. Predseda nehlasuje.3. Bez toho, aby bol dotknutý článok 8, Komisia prijme opatrenia, ktoré platia ihneď. Ak však tieto opatrenia nie sú v súlade so stanoviskom výboru, Komisia ich bezodkladne oznámi Rade. V takom prípade Komisia môže odložiť uplatňovanie opatrení, o ktorých rozhodla, na obdobie, ktoré sa stanoví v každom základnom právnom akte, ktoré však v žiadnom prípade nepresiahne tri mesiace od dátumu tohto oznámenia.4. Rada môže kvalifikovanou väčšinou prijať odlišné rozhodnutie v rámci obdobia stanoveného v odseku 3.Článok 5Regulačný postup1. Komisii pomáha regulačný výbor zložený zo zástupcov členských štátov, ktorému predsedá zástupca Komisie.2. Zástupca Komisie predloží výboru návrh opatrení, ktoré sa majú prijať. Výbor vydá stanovisko k návrhu v rámci lehoty, ktorú môže stanoviť predseda podľa naliehavosti záležitosti. V prípade rozhodnutí, ktoré má Rada prijať na návrh Komisie, prijme výbor stanovisko väčšinou ustanovenou v článku 205 ods. 2 zmluvy. Hlasy zástupcov členských štátov v rámci výboru sú vážené spôsobom uvedeným v danom článku. Predseda nehlasuje.3. Bez toho, aby bol dotknutý článok 8, Komisia prijme predpokladané opatrenia, ak sú v súlade so stanoviskom výboru.4. Ak predpokladané opatrenia nie sú v súlade so stanoviskom výboru, alebo ak výbor neposkytol žiadne stanovisko, Komisia bezodkladne predloží Rade návrh týkajúci sa opatrení, ktoré sa majú prijať a informuje Európsky parlament.5. Ak Európsky parlament zastáva stanovisko, že návrh predložený Komisiou podľa základného právneho aktu prijatého v súlade s postupom ustanoveným v článku 251 zmluvy presahuje vykonávacie právomoci ustanovené v základnom právnom akte, informuje Radu o svojom stanovisku.6. Rada môže so zreteľom na takéto stanovisko rozhodnúť o návrhu kvalifikovanou väčšinou v rámci lehoty, ktorá sa stanoví v každom základnom právnom akte, ktorá však v žiadnom prípade nepresiahne tri mesiace od dátumu žiadosti Rade.Ak sa v rámci tejto lehoty Rada kvalifikovanou väčšinou vyjadrila proti návrhu, Komisia ho opätovne preskúma. Môže Rade predložiť zmenený a doplnený návrh, opätovne predložiť svoj návrh alebo predložiť návrh právneho aktu na základe zmluvy.Ak po uplynutí tejto lehoty Rada neprijala navrhovaný vykonávací akt, ani nevyjadrila svoje námietky voči návrhu na vykonávacie opatrenia, Komisia prijme navrhovaný vykonávací akt.Článok 6Ochranný postupAk základný právny akt udeľuje Komisii právomoc rozhodnúť o ochranných opatreniach, môžu sa použiť tieto postupy:a) Komisia informuje Radu a členské štáty o každom rozhodnutí o ochranných opatreniach. Môže sa stanoviť, že pred prijatím svojho rozhodnutia sa Komisia poradí s členskými štátmi podľa postupov, ktoré sa určia v každom prípade;b) každý členský štát môže Rade postúpiť rozhodnutie Komisie v rámci lehoty, ktorá sa určí v rámci príslušného základného právneho aktu;c) Rada môže kvalifikovanou väčšinou prijať iné rozhodnutie v rámci lehoty, ktorá sa určí v príslušnom základnom právnom akte. Prípadne sa v základnom právnom akte môže určiť, že Rada môže kvalifikovanou väčšinou potvrdiť, zmeniť alebo doplniť, alebo zrušiť rozhodnutie prijaté Komisiou a že, ak Rada neprijme rozhodnutie v rámci vyššie uvedenej lehoty, rozhodnutie Komisie sa považuje za zrušené.Článok 71. Každý výbor prijme svoj vlastný rokovací poriadok na základe návrhu svojho predsedu podľa štandardného rokovacieho poriadku, ktorý sa uverejní v Úradnom vestníku Európskych spoločenstiev.Pokiaľ je to potrebné, existujúce výbory prispôsobia svoje rokovacie poriadky štandardnému rokovaciemu poriadku.2. Zásady a podmienky prístupu verejnosti k dokumentom platné pre Komisiu sa uplatnia aj na výbory.3. Komisia pravidelne informuje Európsky parlament o rokovaniach výborov. Na tento účel sa mu poskytnú programy zasadaní výborov, návrhy opatrení na vykonávanie aktov prijatých postupom ustanoveným v článku 251 zmluvy, ktoré boli predložené výborom, a výsledky hlasovania a súhrnné záznamy zo stretnutí a zoznamy úradov a organizácií, ku ktorým patria osoby menované členskými štátmi na ich zastupovanie. Európsky parlament je informovaný aj vtedy, keď Komisia predkladá Rade opatrenia alebo návrhy opatrení, ktoré sa majú prijať.4. Do šiestich mesiacov odo dňa nadobudnutia účinnosti tohto rozhodnutia Komisia uverejní v Úradnom vestníku Európskych spoločenstiev zoznam všetkých výborov, ktoré jej pomáhajú pri uplatňovaní vykonávacích právomocí. V súvislosti s každým výborom sa v tomto zozname uvedie základný právny akt (akty), na základe ktorého (ktorých) bol výbor zriadený. Od roku 2000 Komisia uverejňuje aj výročnú správu o práci výborov.5. Odkazy na všetky akty zaslané Európskemu parlamentu podľa odseku 3 sa zverejnia v registri, ktorý Komisia zriadi v roku 2001.Článok 8Ak Európsky parlament v odôvodnenej rezolúcii uvedie, že návrh vykonávacích opatrení, o ktorých prijatí sa uvažuje a ktoré boli predložené výboru podľa základného právneho aktu prijatého podľa článku 251 zmluvy, prekračuje rámec vykonávacích právomocí ustanovených v základnom právnom akte, Komisia opätovne preskúma návrh opatrení. Komisia môže so zohľadnením rezolúcie a v rámci lehôt prebiehajúceho postupu predložiť výboru nový návrh opatrení, pokračovať v postupe alebo predložiť Európskemu parlamentu a Rade návrh na základe zmluvy.Komisia informuje Európsky parlament a výbor o opatreniach, ktoré zamýšľa prijať na základe rezolúcie Európskeho parlamentu a o dôvodoch, prečo tak zamýšľa konať.Článok 9Rozhodnutie 87/373/EHS sa zrušuje.Článok 10Toto rozhodnutie nadobúda účinnosť v nasledujúci deň po jeho uverejnení v Úradnom vestníku Európskych spoločenstiev.V Luxemburgu 28. júna 1999Za RaduM. NAUMANNpredseda[1] Tri vyhlásenia v zápisnici Rady týkajúce sa tohto rozhodnutia sú uvedené v Ú. v. ES C 203 zo 17. júna, strana 1.[2] Ú. v. ES C 279, 8.9.1998, s. 5.[3] Stanovisko zo 6. mája 1999 (zatiaľ neuverejnené v úradnom vestníku).[4] Ú. v. ES L 197, 18.7.1987, s. 33.


title: Rozhodnutie Rady z.  10. apríla 2006  o uzavretí Dohody medzi Medzinárodným trestným súdom a Európskou úniou o spolupráci a pomoci

text:
               28.4.2006

               SK

               Úradný vestník Európskej únie

               L 115/49

         ROZHODNUTIE RADY
   z. 10. apríla 2006
   o uzavretí Dohody medzi Medzinárodným trestným súdom a Európskou úniou o spolupráci a pomoci
   (2006/313/SZBP)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada na svojom zasadnutí 25. apríla 2005 rozhodla o poverení predsedníctva, ktorému má v prípade potreby pomáhať GT/VS a Komisia, začať rokovania v súlade s článkom 24 Zmluvy o Európskej únii s cieľom uzatvoriť dohodu o spolupráci a pomoci medzi Medzinárodným trestným súdom a Európskou úniou.

               (2)

               Na základe tohto poverenia predsedníctvo dojednalo túto dohodu.

               (3)

               Dohoda by sa mala schváliť v mene Európskej únie,

         ROZHODLA TAKTO:
   Článok 1
   Dohoda medzi Medzinárodným trestným súdom a Európskou úniou o spolupráci a pomoci sa týmto v mene Európskej únie schvaľuje.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Európsku úniu.
   Článok 3
   Rada berie na vedomie, že Komisia zamýšľa nasmerovať svoju činnosť na dosiahnutie cieľov a priorít tejto dohody v prípade potreby aj vhodnými zodpovedajúcimi opatreniami Spoločenstva.
   Článok 4
   Toto rozhodnutie nadobúda účinnosť dňom jeho prijatia.
   Článok 5
   Toto rozhodnutie sa uverejní v Úradnom vestníku Európskej únie.

      V Luxemburgu 10. apríla 2006

            Za Radu

            predsedníčka

         U. PLASSNIK

    ---documentbreak---

               28.4.2006

               SK

               Úradný vestník Európskej únie

               L 115/50

         DOHODA
   medzi Medzinárodným trestným súdom a Európskou úniou o spolupráci a pomoci
   MEDZINÁRODNÝ TRESTNÝ SÚD,
   ďalej len „súd“,
   na jednej strane a
   EURÓPSKA ÚNIA,
   ďalej len „EÚ“, zastúpená predsedníctvom Rady Európskej únie,
   na strane druhej,
   ďalej len zmluvné strany,
   BERÚC DO ÚVAHY zásadnú dôležitosť a prioritu, ktorá sa musí venovať konsolidácii právneho štátu a dodržiavaniu ľudských práv a humanitárneho práva, ako aj zachovaniu mieru a posilneniu medzinárodnej bezpečnosti v súlade s Chartou OSN a článkom 11 Zmluvy o Európskej únii,
   BERÚC NA VEDOMIE, že zásady Rímskeho štatútu Medzinárodného trestného súdu, ako aj zásady, ktorými sa riadi jeho fungovanie, sú plne v súlade so zásadami a cieľmi Európskej únie,
   ZDÔRAZŇUJÚC dôležitosť výkonu spravodlivosti v súlade s právnym štátom a procesnou spravodlivosťou s osobitným odkazom na práva obžalovaného ustanovené v Rímskom štatúte,
   POUKAZUJÚC na osobitnú úlohu obetí a svedkov v konaní pred súdom a potrebu osobitných opatrení zameraných na zabezpečenie ich bezpečnosti a efektívnej účasti v súlade s Rímskym štatútom,
   ODVOLÁVAJÚC SA NA TO, že európska bezpečnostná stratégia, ktorú Európska rada prijala 12. decembra 2003, podporuje medzinárodný poriadok založený na účinnom multilateralizme,
   MAJÚC NA PAMÄTI spoločnú pozíciu Rady 2003/444/SZBP zo 16. júna 2003 o Medzinárodnom trestnom súde, ako aj akčný plán Rady na aktualizáciu spoločnej pozície, a najmä významnú úlohu Medzinárodného trestného súdu pri prevencii a potláčaní páchania závažných trestných činov, ktoré spadajú do jeho právomoci,
   BERÚC DO ÚVAHY, že Európska únia je odhodlaná podporovať efektívne fungovanie Medzinárodného trestného súdu a presadzovať jeho všeobecnú podporu prostredníctvom najširšej možnej účasti na Rímskom štatúte,
   PRIPOMÍNAJÚC, že sa táto dohoda musí vykladať v spojení a s prihliadnutím na Rímsky štatút Medzinárodného trestného súdu a Pravidlá súdneho konania a vykonávania dôkazov,
   PRIPOMÍNAJÚC, že článok 87 ods. 6 Rímskeho štatútu ustanovuje, že súd môže požiadať akúkoľvek medzivládnu organizáciu o poskytnutie informácií alebo dokumentov a že súd môže tiež žiadať o iné formy spolupráce a pomoci, na ktorých sa dohodol s touto organizáciou a ktoré sú v súlade s jeho právomocami alebo mandátom,
   BERÚC DO ÚVAHY, že táto dohoda upravuje podmienky spolupráce a pomoci medzi Medzinárodným trestným súdom a Európskou úniou a nie medzi Medzinárodným trestným súdom a členskými štátmi Európskej únie,
   BERÚC DO ÚVAHY, že na tento účel by sa okrem spoločnej pozície 2003/444/SZBP, ako aj akčného plánu EÚ nadväzujúceho na uvedenú spoločnú pozíciu, Medzinárodný trestný súd a Európska únia mali dohodnúť na podmienkach spolupráce a pomoci,
   DOHODLI SA TAKTO:
   Článok 1
   Účel dohody
   Táto dohoda, ktorú uzatvorili Európska únia („EÚ“) a Medzinárodný trestný súd („súd“) podľa ustanovení Zmluvy o Európskej únii („Zmluva o EÚ“) a Rímskeho štatútu Medzinárodného trestného súdu („štatút“) vymedzuje podmienky spolupráce a pomoci medzi EÚ a súdom.
   Článok 2
   Vymedzenie pojmov
   1.   Na účely tejto dohody „EÚ“ znamená Radu Európskej únie (ďalej len „Rada“), generálneho tajomníka/vysokého splnomocnenca, Generálny sekretariát Rady a Komisiu Európskych spoločenstiev (ďalej len „Európska komisia“). „EÚ“ neznamená samotné členské štáty.
   2.   Na účely tejto dohody „súd“ znamená:

               a)

               predsedníctvo,

               b)

               odvolacie oddelenie, prvostupňové oddelenie a oddelenie predbežných opatrení,

               c)

               oddelenie žalobcu,

               d)

               spisovú službu,

               e)

               sekretariát zhromaždenia štátnych zástupcov.

         Článok 3
   Dohody členských štátov
   1.   Táto dohoda vrátane akýchkoľvek dohôd alebo dojednaní uzatvorených podľa článku 11 sa nevzťahuje na žiadosti súdu o informácie, ktoré sa týkajú iných informácií, ako sú dokumenty EÚ, vrátane utajovaných skutočností EÚ s pôvodom v jednotlivom členskom štáte. V takom prípade sa každá žiadosť zasiela priamo príslušnému členskému štátu.
   2.   Článok 73 štatútu sa obdobne uplatňuje na žiadosti súdu voči EÚ podľa tejto dohody.
   Článok 4
   Záväzok spolupráce a pomoci
   EÚ a súd sa dohodli, že s cieľom napomôcť účelnému vykonávaniu svojich príslušných zodpovedností budú vždy, keď je to vhodné, vzájomne úzko spolupracovať a radiť sa o záležitostiach spoločného záujmu podľa ustanovení tejto dohody, pričom budú plne rešpektovať príslušné ustanovenia Zmluvy o EÚ a štatútu. S cieľom uľahčiť tento záväzok spolupráce a pomoci sa zmluvné strany dohodli s nadviazaním vhodných pravidelných kontaktov medzi súdom a kontaktným bodom EÚ pre súd.
   Článok 5
   Účasť na zasadnutiach
   EÚ môže pozvať súd na zasadnutia a konferencie uskutočnené pod jej záštitou, na ktorých sa prerokovávajú veci, o ktoré má súd záujem, s cieľom poskytnúť pomoc v súvislosti s vecami v právomoci súdu.
   Článok 6
   Podpora hodnôt, ktoré tvoria základ štatútu súdu
   EÚ a súd spolupracujú, vždy keď je to vhodné, prijímaním iniciatív na podporu rozširovania zásad, hodnôt a ustanovení štatútu a súvisiacich nástrojov.
   Článok 7
   Výmena informácií
   1.   EÚ a súd do najširšej možnej a uskutočniteľnej miery zabezpečia pravidelnú výmenu informácií a dokumentov spoločného záujmu v súlade so štatútom a Pravidlami súdneho konania a vykonávania dôkazov.
   2.   S náležitým ohľadom na zodpovednosti a právomoci podľa Zmluvy o EÚ sa EÚ zaväzuje spolupracovať so súdom a poskytovať súdu také informácie alebo dokumenty vo svojej držbe, ktoré súd môže požadovať podľa článku 87 ods. 6 štatútu.
   3.   EÚ môže zo svojho podnetu a v súlade so Zmluvou o EÚ poskytnúť informácie alebo dokumenty, ktoré môžu byť pre prácu súdu relevantné.
   4.   Tajomník súdu poskytne v súlade so štatútom a Pravidlami súdneho konania a vykonávania dôkazov informácie a dokumentáciu súvisiacu so súdnymi podaniami, ústnymi pojednávaniami, rozsudkami a príkazmi súdu, o ktoré môže mať EÚ záujem.
   Článok 8
   Ochrana bezpečnosti
   V prípade, že by spolupráca vrátane sprístupnenia skutočností alebo dokumentov ustanovených v tejto dohode mohla ohroziť bezpečnosť súčasných alebo bývalých zamestnancov EÚ alebo inak ovplyvniť bezpečnosť alebo riadne vykonanie akejkoľvek operácie alebo činnosti EÚ, súd môže nariadiť, najmä na žiadosť EÚ, vhodné ochranné opatrenia.
   Článok 9
   Utajované skutočnosti
   Ustanovenia týkajúce sa odovzdávania utajovaných skutočností EÚ orgánu súdu sú ustanovené v prílohe k tejto dohode, ktorá tvorí jej neoddeliteľnú súčasť.
   Článok 10
   Svedecké výpovede zamestnancov Európskej únie
   1.   Ak súd požiada o svedeckú výpoveď úradníka alebo iného zamestnanca EÚ, EÚ sa zaväzuje k plnej spolupráci so súdom a, ak je to potrebné s náležitým ohľadom na jej zodpovednosť a právomoci podľa Zmluvy o EÚ a jej príslušných pravidiel, prijať všetky potrebné opatrenia, aby súd mohol vypočuť svedeckú výpoveď osoby, najmä zbaviť túto osobu povinnosti mlčanlivosti.
   2.   S odkazom na článok 8 zmluvné strany uznávajú potrebu možných bezpečnostných opatrení pre prípad, že úradník alebo iný zamestnanec EÚ poskytuje svedeckú výpoveď na súde.
   3.   Ak štatút alebo Pravidlá súdneho konania a vykonávania dôkazov neustanovujú inak, EÚ je oprávnená vymenovať zástupcu, ktorý poskytuje pomoc úradníkovi alebo inému zamestnancovi EÚ, ktorý svedčí na súde.
   Článok 11
   Spolupráca medzi Európskou úniou a prokurátorom
   1.   Pri úplnom rešpektovaní Zmluvy o EÚ:

               i)

               sa EÚ zaväzuje spolupracovať s prokurátorom v súlade so štatútom a Pravidlami súdneho konania a vykonávania dôkazov pri poskytovaní dodatočných informácií, ktoré sú v držbe EÚ, na základe jeho žiadosti;

               ii)

               sa EÚ zaväzuje spolupracovať s prokurátorom v súlade s článkom 54 ods. 3 písm. c) štatútu;

               iii)

               je EÚ pripravená v súlade s článkom 54 ods. 3 písm. d) štatútu uzatvoriť také dojednania alebo dohody, ktoré nie sú v rozpore so štatútom a ktoré môžu byť potrebné na uľahčenie spolupráce EÚ s prokurátorom.

         2.   Prokurátor adresuje písomné žiadosti o informácie generálnemu tajomníkovi/vysokému splnomocnencovi. Generálny tajomník/vysoký splnomocnenec poskytne písomnú odpoveď najneskôr do jedného mesiaca.
   3.   EÚ a prokurátor sa môžu dohodnúť, že EÚ poskytne prokurátorovi dokumenty alebo skutočnosti pod podmienkou zachovania mlčanlivosti a výhradne na účel vyhotovenia nového dôkazu a že takýto dokument alebo skutočnosť sa bez súhlasu EÚ nesprístupní iným orgánom súdu ani tretím stranám na žiadnom stupni konania ani po ňom. Uplatňujú sa pravidlá článku 9 pre utajované skutočnosti.
   Článok 12
   Výsady a imunity
   Ak súd chce vykonať svoju právomoc nad osobou, ktorá je údajne trestne zodpovedná za trestný čin, ktorý je v právomoci súdu, a ak táto osoba požíva podľa príslušných noriem medzinárodného práva akékoľvek výsady a imunity, príslušná inštitúcia EÚ sa zaväzuje k plnej spolupráci so súdom a s náležitým ohľadom na jej zodpovednosť a právomoci podľa Zmluvy o EÚ a jej príslušných pravidiel prijať všetky potrebné opatrenia, aby súd mohol vykonať svoju právomoc, najmä zbaviť túto osobu výsad a imunít v súlade so všetkými príslušnými normami medzinárodného práva.
   Článok 13
   Personálne dojednania
   Podľa článku 44 ods. 4 štatútu sa EÚ a súd dohodli určiť v závislosti od jednotlivého prípadu, na základe akých výnimočných okolností môže súd využívať znalosti zamestnancov EÚ, ktorých EÚ bezplatne ponúka, aby pomáhali pri práci akéhokoľvek orgánu súdu.
   Článok 14
   Služby a zariadenia
   Podľa dostupnosti poskytne EÚ súdu na základe jeho žiadosti také zariadenia a služby, aké súd môže žiadať vrátane, ak je to potrebné, podpory priamo na mieste. Požiadavky a podmienky, za ktorých možno zariadenia, služby a podporu EÚ poskytovať, budú, ak je to vhodné, predmetom dodatočných dojednaní uzatvorených vopred.
   Článok 15
   Odborná príprava
   EÚ sa snaží podporovať, ak je to vhodné a po porade so súdom, rozvoj odbornej prípravy a pomoci pre sudcov, prokurátorov, úradníkov a poradcov pri práci súvisiacej so súdom.
   Článok 16
   Korešpondencia
   1.   Na účely tejto dohody:

               a)

               pokiaľ ide o EÚ,
               všetka korešpondencia sa zasiela Rade na túto adresu:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels

                     ;
               vedúci spisovej služby Rady postupuje všetku korešpondenciu členským štátom, Európskej komisii a kontaktnému bodu EÚ pre súd, pokiaľ odsek 2 neustanovuje inak;

               b)

               pokiaľ ide o súd,
               všetka korešpondencia sa zasiela tajomníkovi alebo, ak je to vhodné, prokurátorovi.

         2.   Výnimočne môže byť z operatívnych dôvodov korešpondencia jednej zmluvnej strany, ktorá je prístupná iba určitým príslušným úradníkom, orgánom alebo útvarom tejto strany, adresovaná a prístupná len určitým príslušným úradníkom, orgánom alebo útvarom druhej zmluvnej strany jednoznačne určených za príjemcov, pričom sa zohľadní ich právomoc a dodrží sa zásada „potreby poznať“. Pokiaľ ide o EÚ, táto korešpondencia sa zasiela prostredníctvom vedúceho spisovej služby Rady.
   Článok 17
   Vykonávanie
   1.   Na vykonávanie tejto dohody dozerá úrad prokurátora a sekretariát súdu, generálny tajomník Rady a generálny tajomník Európskej komisie v súlade s ich príslušnými právomocami.
   2.   Súd a EÚ môžu na účely vykonávania tejto dohody uzavrieť také dojednania, aké považujú za vhodné.
   Článok 18
   Riešenie sporov
   Všetky nezrovnalosti medzi EÚ a súdom vyplývajúce z výkladu alebo uplatňovania tejto dohody sa riešia konzultáciou medzi zmluvnými stranami.
   Článok 19
   Nadobudnutie platnosti a preskúmanie
   1.   Táto dohoda nadobúda platnosť prvým dňom prvého mesiaca po jej podpísaní zmluvnými stranami.
   2.   Táto dohoda sa môže na žiadosť ktorejkoľvek strany preskúmať, aby sa zvážili prípadné zmeny a doplnenia. Preskúmanie sa uskutoční najneskôr päť rokov po nadobudnutí platnosti.
   3.   Každá zmena a doplnenie k tejto dohode sa vykoná iba písomne a po vzájomnej dohode zmluvných strán.
   Článok 20
   Výpoveď
   Ktorákoľvek zmluvná strana môže vypovedať túto dohodu písomným oznámením o vypovedaní, ktoré doručí druhej zmluvnej strane. Výpoveď nadobudne účinnosť po šestich mesiacoch po doručení oznámenia druhej strane, ale neovplyvní už dohodnuté záväzky podľa ustanovení tejto dohody. Najmä všetky utajované skutočnosti poskytnuté alebo vymenené podľa tejto dohody budú aj naďalej ochraňované v súlade s ustanoveniami uvedenými v tejto dohode.
   NA DÔKAZ TOHO splnomocnení zástupcovia riadne poverení na tento účel podpísali túto dohodu.

      Hecho en Luxemburgo, el diez de abril de dos mil seis.
      V Lucemburku dne desátého dubna dva tisíce šest.
      Udfærdiget i Luxembourg den tiende april to tusind og seks.
      Geschehen zu Luxemburg am zehnten April zweitausendsechs.
      Kahe tuhande kuuenda aasta aprillikuu kümnendal päeval Luxembourgis.
      Έγινε στο Λουξεμβούργο, στις δέκα Απριλίου δύο χιλιάδες έξι.
      Done at Luxembourg on the tenth day of April in the year two thousand and six.
      Fait à Luxembourg, le dix avril deux mille six.
      Fatto a Lussemburgo, addì dieci aprile duemilase.
      Luksemburgā, divtūkstoš sestā gada desmitajā aprīlī.
      Priimta du tūkstančiai šeštų metų balandžio dešimtą dieną Liuksemburge.
      Kelt Luxembourgban, a kettőezer hatodik év április tizedik napján.
      Magħmul fil-Lussemburgu, fl-għaxra jum ta' April tas-sena elfejn u sitta.
      Gedaan te Luxemburg, de tiende april tweeduizend zes.
      Sporządzono w Luksemburgu dnia dziesiątego kwietnia roku dwutysięcznego szóstego.
      Feito no Luxemburgo, em dez de Abril de dois mil e seis.
      V Luxemburgu dňa desiateho apríla dvetisícšesť.
      V Luxembourgu, desetega aprila leta dva tisoč šest.
      Tehty Luxemburgissa kymmenentenä päivänä huhtikuuta vuonna kaksituhattakuusi.
      Som skedde i Luxemburg den tionde april tjugohundrasex.

         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωοη
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Por la Corte Penal Internacional
         Za Mezinárodní trestní soud
         For Den Internationale Straffedomstol
         Für den Europäischen Strafgerichtshof
         Rahvusvahelise Kriminaalkohtu nimel
         Για to Διεθνές Ποινικό Δικαστήριο
         For the International Criminal Court
         Pour la Cour Pénale Internationale
         Per la Corte Penale Internazionale
         Starptautiskās Krimināltiesas vārdā
         Tarptautinio baudžiamojo teismo vardu
         A Nemzetközi Büntetőbíróság részéről
         Għall-Qorti Kriminali Internazzjonali
         Voor het Internationaal Strafhof
         W imieniu Międzynarodowego Trybunału Karnego
         Pelo Tribunal Penal Internacional
         Za Medzinárodný trestný súd
         Za Mednarodno Kazensko Sodišče
         Kansainvälisen rikostuomioistuimen puolesta
         För Internationella brottmålsdomstolen

   PRÍLOHA

               1.

               V prípade žiadosti akéhokoľvek orgánu súdu v zmysle článku 34 štatútu o utajovanú skutočnosť EÚ možno odovzdanie takýchto skutočností povoliť len v súlade s bezpečnostnými nariadeniami Rady (1).
               Na účely tejto dohody utajovaná skutočnosť je akákoľvek informácia (t. j. poznatok, ktorý možno oznámiť v akejkoľvek forme) alebo materiál, o ktorom je rozhodnuté, že si vyžaduje ochranu voči neoprávnenému sprístupneniu, a ktorý bol takto označený v bezpečnostnej klasifikácii (ďalej len „utajovaná skutočnosť“).
               Najmä:

                           i)

                           súd zabezpečí, že si utajované skutočnosti EÚ, ktorých odovzdanie bolo potrebné, zachovajú stupeň utajenia, ktorý im bol udelený EÚ, a uchováva takéto skutočnosti v súlade s rovnocennou úrovňou ochrany, akú predpokladajú bezpečnostné nariadenia Rady. V tejto súvislosti súd zabezpečí poskytnutie ochrany, ktorú vyžaduje EÚ v súlade s pravidlami, opatreniami a postupmi, ktoré budú stanovené podľa odseku 4;

                           ii)

                           súd nepoužije utajované skutočnosti EÚ, ktorých odovzdanie bolo potrebné, na iné účely ako na tie, na ktoré boli utajované skutočnosti a dokumenty EÚ odovzdané súdu;

                           iii)

                           súd nesprístupní takéto skutočnosti alebo dokumenty tretím osobám bez predchádzajúceho písomného súhlasu EÚ v súlade so zásadou súhlasu pôvodcu, ako je definovaná v bezpečnostných nariadeniach Rady;

                           iv)

                           súd zabezpečí, že prístup k odovzdaným utajovaným skutočnostiam bude udelený len tým jednotlivcom, ktorí ich majú „potrebu poznať“;

                           v)

                           súd zabezpečí, aby všetky osoby, ktoré pri výkone svojich služobných povinností potrebujú mať prístup k utajovaným skutočnostiam EÚ na úrovni „CONFIDENTIEL UE“ alebo vyššej alebo ktorých povinnosti a funkcie si k nim môžu vyžadovať prístup, boli náležite bezpečnostne preverené predtým, ako im bude udelený prístup k takýmto skutočnostiam v súlade s opatreniami, ktoré sa zavedú na základe objektívnych kritérií podľa odseku 4;

                           vi)

                           súd zabezpečí, že predtým ako bude umožnený prístup k utajovaným skutočnostiam EÚ, budú všetci jednotlivci, ktorí požadujú prístup k takýmto skutočnostiam, oboznámení s požiadavkami ochranných bezpečnostných nariadení príslušných pre stupeň utajenia skutočnosti, ktorá im bude sprístupnená, a budú ich spĺňať;

                           vii)

                           berúc do úvahy stupeň utajenia, utajované skutočnosti EÚ sa prepravujú na súd v diplomatickej obálke, vojenskými poštovými službami, zabezpečenými poštovými službami a zabezpečenou telekomunikačnou alebo osobnou prepravou. Súd vopred oznámi generálnemu sekretariátu Rady EÚ názov a adresu orgánu zodpovedného za bezpečnosť utajovaných skutočností a presnú adresu, na ktorú skutočnosti musia byť zaslané, a zabezpečí, aby príjemcovia boli bezpečnostne preverení;

                           viii)

                           súd zabezpečí, že všetky prevádzky, priestory, budovy, úrady, miestnosti, komunikačné a informačné systémy atď., v ktorých sa uchovávajú a/alebo spracúvajú utajované skutočnosti EÚ, sú chránené prostredníctvom primeraných opatrení fyzickej bezpečnosti v súlade s opatreniami, ktoré sa zavedú podľa odseku 4;

                           ix)

                           súd zabezpečí, aby boli jemu odovzdané utajované dokumenty EÚ pri príjme zaregistrované do osobitného registra. Súd zabezpečí, aby boli jemu odovzdané kópie utajovaných dokumentov EÚ, ktoré môže prijímajúci orgán vyhotoviť, ich počet a distribúcia zaregistrované v tomto osobitnom registri. Súd oznámi EÚ dátum návratu týchto dokumentov EÚ alebo poskytne potvrdenie o ich zničení;

                           x)

                           súd oznámi generálnemu sekretariátu Rady EÚ každý prípad ohrozenia jemu odovzdaných utajovaných skutočností EÚ. V takom prípade súd iniciuje vyšetrovanie a prijme vhodné opatrenia na zabránenie opakovaniu v súlade s opatreniami, ktoré sa zavedú podľa odseku 4.

               2.

               Pri vykonávaní odseku 1 nie je možné žiadne všeobecné odovzdanie, pokiaľ si zmluvné strany nezavedú a neschvália postupy týkajúce sa určitých kategórií skutočností.

               3.

               Utajovaným skutočnostiam EÚ môže byť znížený stupeň utajenia alebo môžu byť zbavené utajenia v súlade s bezpečnostnými nariadeniami Rady pred ich odovzdaním súdu. Akýkoľvek utajovaný dokument EÚ, ktorý obsahuje vnútroštátne utajované skutočnosti, môže byť konzultovaný iba s vhodne prevereným zamestnancom súdu, alebo môže byť znížený stupeň jeho utajenia, prípadne môže byť zbavený utajenia a odovzdaný súdu s výslovným písomným súhlasom pôvodcu.

               4.

               S cieľom vykonávať túto dohodu sa medzi tromi orgánmi určenými nižšie zavedú bezpečnostné opatrenia na stanovenie normy pre vzájomnú bezpečnostnú ochranu utajovaných skutočností podliehajúcich tejto dohode:

                           a)

                           bezpečnostný úrad súdu je zodpovedný za tvorbu bezpečnostných opatrení na ochranu a zabezpečenie utajovaných skutočností poskytnutých súdu podľa tejto dohody;

                           b)

                           Bezpečnostný úrad Generálneho sekretariátu Rady pod vedením a v mene generálneho tajomníka Rady, konajúci v mene Rady a na základe jej právomoci, zodpovedá za vývoj bezpečnostných opatrení na ochranu a uchovávanie utajovaných skutočností, ktoré sa poskytujú EÚ podľa tejto dohody;

                           c)

                           Bezpečnostné riaditeľstvo Európskej komisie, konajúce v mene Európskej komisie a na základe jej právomoci, zodpovedá za vývoj bezpečnostných opatrení na ochranu utajovaných skutočností poskytovaných alebo vymieňaných podľa tejto dohody v rámci Európskej komisie a jej priestorov;

                           d)

                           v prípade EÚ podliehajú tieto normy schváleniu Bezpečnostným výborom Rady.

               5.

               Zmluvné strany si poskytujú vzájomnú pomoc v súvislosti s bezpečnosťou utajovaných skutočností podliehajúcich tejto dohode a záležitosťami spoločného záujmu. Orgány vymedzené v odseku 4 vykonávajú vzájomné bezpečnostné porady a kontroly s cieľom zhodnotiť účinnosť bezpečnostných opatrení, ktoré vypracujú v rámci svojej príslušnej zodpovednosti podľa odseku 4.

               6.

               Každá zmluvná strana má bezpečnostnú organizáciu a bezpečnostné programy založené na týchto základných zásadách a minimálnych bezpečnostných normách, ktoré sa zavedú do bezpečnostných systémov zmluvných strán zriadených podľa odseku 4 s cieľom zabezpečiť, aby sa na utajované skutočnosti podliehajúce tejto dohode uplatňovala rovnaká úroveň ochrany.

               7.

               Pred prvým poskytnutím utajovanej skutočnosti v zmysle tejto dohody musia zodpovedné bezpečnostné orgány uvedené v odseku 4 súhlasiť, že prijímajúca strana je schopná chrániť a uchovávať skutočnosti podliehajúce tejto dohode spôsobom zlučiteľným s opatreniami ustanovenými podľa odseku 4.

               8.

               Nič v tejto dohode nebráni EÚ sprístupniť súdu informácie s najvyšším stupňom utajenia, ak súd zabezpečí rovnaký stupeň ochrany, aký predpokladajú bezpečnostné nariadenia Rady.

      (1)  Rozhodnutie Rady 2001/264/ES z 19. marca 2001 prijímajúce bezpečnostné nariadenia Rady (Ú. v. ES L 101, 11.4.2001, s. 1).


title: Rozhodnutie Rady (SZBP) 2015/959 z 19. júna 2015, ktorým sa mení rozhodnutie 2014/386/SZBP o reštriktívnych opatreniach v reakcii na protiprávnu anexiu Krymu a Sevastopola

text:
               20.6.2015

               SK

               Úradný vestník Európskej únie

               L 156/25

         ROZHODNUTIE RADY (SZBP) 2015/959
   z 19. júna 2015,
   ktorým sa mení rozhodnutie 2014/386/SZBP o reštriktívnych opatreniach v reakcii na protiprávnu anexiu Krymu a Sevastopola
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 23. júna 2014 prijala rozhodnutie 2014/386/SZBP (1).

               (2)

               Európska rada 19. marca 2015 dospela k záveru, že neuznáva a naďalej odsudzuje protiprávnu anexiu Krymu a Sevastopola Ruskou federáciou a bude naďalej odhodlaná plne vykonávať svoju politiku neuznania.

               (3)

               Na základe preskúmania rozhodnutia 2014/386/SZBP by sa reštriktívne opatrenia mali obnoviť na obdobie do 23. júna 2016.

               (4)

               Rozhodnutie 2014/386/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Druhý odsek článku 5 rozhodnutia 2014/386/SZBP sa nahrádza takto:

      „Toto rozhodnutie sa uplatňuje do 23. júna 2016.“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 19. júna 2015

            Za Radu

            predseda

         J. REIRS

      (1)  Rozhodnutie Rady 2014/386/SZBP z 23. júna 2014 o reštriktívnych opatreniach v reakcii na protiprávnu anexiu Krymu a Sevastopola (Ú. v. EÚ L 183, 24.6.2014, s. 70).


title: 2010/74/: Rozhodnutie Komisie zo 4. februára 2010 , ktorým sa mení a dopĺňa rozhodnutie 2005/629/ES, ktorým sa zriaďuje Vedecký, technický a hospodársky výbor pre rybné hospodárstvo

text:
               10.2.2010

               SK

               Úradný vestník Európskej únie

               L 37/52

         ROZHODNUTIE KOMISIE
   zo 4. februára 2010,
   ktorým sa mení a dopĺňa rozhodnutie 2005/629/ES, ktorým sa zriaďuje Vedecký, technický a hospodársky výbor pre rybné hospodárstvo
   (2010/74/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 33 ods. 1,
   keďže:

               (1)

               Rozhodnutím Komisie 2005/629/ES (2) sa zriaďuje Vedecký, technický a hospodársky výbor pre rybné hospodárstvo (Scientific, Technical and Economic Committee for Fisheries STECF), ktorý poskytuje Komisii vysokokvalifikované vedecké poradenstvo.

               (2)

               Rozhodnutím 2005/629/ES sa stanovujú postupy na menovanie členov výboru STECF, funkčné obdobia jeho členov, prizvanie externých odborníkov, vytvorenie pracovných skupín a postupy na prijímanie rokovacieho poriadku výboru STECF. Tieto postupy by sa mali zjednodušiť s cieľom umožniť prijímanie správnych rozhodnutí na vhodnej úrovni.

               (3)

               Aby sa predišlo nejasnostiam, pokiaľ ide o denné diéty vyplácané súkromným odborníkom prizvaným Komisiou, mali by sa dodatočné diéty prideľované v súlade s rozhodnutím 2005/629/ES členom výboru STECF a externým odborníkom, ktorí sa zúčastňujú na stretnutiach výboru STECF, nazývať „finančným vyrovnaním“.

               (4)

               Rozhodnutie 2005/629/ES by sa preto malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Jediný článok
   Rozhodnutie 2005/629/ES sa mení a dopĺňa takto:

               1.

               Článok 4 ods. 1 sa nahrádza takto:
               „1.   Komisia vymenuje členov STECF zo zoznamu vhodných kandidátov. Tento zoznam sa zriadi po uverejnení otvorenej výzvy na podávanie žiadostí na internetovej stránke Komisie.“

               2.

               V článku 7 sa výraz „so súhlasom Komisie“ nahrádza výrazom „po konzultácii s útvarom Komisie zodpovedným za príslušnú oblasť“.

               3.

               V článku 8 sa výraz „so súhlasom Komisie“ nahrádza výrazom „po konzultácii s útvarom Komisie zodpovedným za príslušnú oblasť“.

               4.

               Článok 9 sa mení a dopĺňa takto:

                           a)

                           nadpis sa nahrádza takto:
                           „Úhrady nákladov a finančné vyrovnanie“;

                           b)

                           odsek 1 sa nahrádza takto:
                           „1.   Členovia STECF a externí odborníci sú oprávnení na finančné vyrovnanie za ich účasť na činnostiach STECF podľa ustanovení v prílohe.“

               5.

               Článok 10 sa mení a dopĺňa takto:

                           a)

                           odsek 1 sa nahrádza takto:
                           „1.   Pred tým, ako sa zorganizujú plenárne zasadnutia výboru STECF a jeho pracovných skupín, konzultuje výbor STECF útvar Komisie zodpovedný za príslušnú oblasť.“;

                           b)

                           odsek 3 sa nahrádza takto:
                           „3.   Na žiadosť útvaru Komisie zodpovedného za príslušnú oblasť sa môžu na zasadnutia výboru STECF a jeho pracovných skupín prizvať odborníci, ktorí nie sú členmi STECF.“

               6.

               V článku 11 ods. 1 sa výraz „so súhlasom Komisie“ nahrádza výrazom „po konzultácii s útvarom Komisie zodpovedným za príslušnú oblasť“.

               7.

               Príloha sa nahrádza textom v prílohe k tomuto rozhodnutiu.

      V Bruseli 4. februára 2010

            Za Komisiu

            predseda

         José Manuel BARROSO

      (1)  Ú. v. ES L 358, 31.12.2002, s. 59.

      (2)  Ú. v. EÚ L 225, 31.8.2005, s. 18.

      PRÍLOHA

            „PRÍLOHA

               FINANČNÉ VYROVNANIE

            Členovia STECF a externí odborníci majú právo na finančné vyrovnanie za ich účasť na činnostiach STECF takto:

                        —

                        Účasť na plenárnych zasadnutiach výboru STECF a pracovných skupín výboru STECF

                                    EUR za celý deň

                                    Plenárne zasadnutia výboru STECF

                                    Pracovné skupiny STECF

                                    Predseda

                                    300

                                    300

                                    Podpredseda (1)

                                    300

                                    0

                                    Ostatní účastníci

                                    250

                                    250

                              Ak sa účastníci zúčastnia iba dopoludňajšieho alebo popoludňajšieho zasadnutia, finančné vyrovnanie sa zníži na 50 % finančného vyrovnania za celý deň.

                        —

                        Správy

                                    EUR

                                    Stanoviská STECF na plenárnych zasadnutiach alebo prostredníctvom korešpondencie (2)

                                    Podkladové správy (3) pred zasadnutiami STECF a pracovných skupín

                                    Spravodajca

                                    300

                                    300 (4)

         (1)  Plánované iba pre plenárne zasadnutia STECF.

         (2)  Finančné vyrovnanie za vypracovanie stanoviska.

         (3)  Zhrnutia, otázky a podkladové informácie.

         (4)  Finančné vyrovnanie sa vyplatí najneskôr do 15 dní na základe časového rámca, o ktorom rozhodla Komisia, ako sa uvádza v jej predchádzajúcej písomnej dohode. Komisia však v prípade potreby môže počet dní zvýšiť.“


               19.2.2016

               SK

               Úradný vestník Európskej únie

               C 65/180

         P7_TA(2013)0236
   Žiadosť o zbavenie imunity poslanca Jaceka Olgierda Kurského
   Rozhodnutie Európskeho parlamentu z 11. júna 2013 o žiadosti o zbavenie imunity Jaceka Olgierda Kurského (2013/2019(IMM))
   (2016/C 065/26)

      Európsky parlament,

               —

               so zreteľom na žiadosť o zbavenie imunity Jaceka Olgierda Kurského, ktorú 16. januára 2013 podal generálny prokurátor Poľskej republiky v súvislosti so žiadosťou z 2. januára 2013 podanou náčelníkom Úradu pre prevenciu Národného policajného riaditeľstva konajúceho z poverenia hlavného inšpektora polície a ktorá bola oznámená na plenárnej schôdzi 4. februára 2013,

               —

               po vypočutí Jaceka Olgierda Kurského v súlade s článkom 7 ods. 3 rokovacieho poriadku,

               —

               so zreteľom na článok 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010 a 6. septembra 2011 (1),

               —

               so zreteľom na článok 105 Ústavy Poľskej republiky a článok 7, článok 7b ods. 1 a článok 7c v spojení s článkom 10b poľského zákona z 9. mája 1996 o výkone mandátu poslanca alebo člena senátu,

               —

               so zreteľom na článok 6 ods. 2 a článok 7 rokovacieho poriadku,

               —

               so zreteľom na správu Výboru pre právne veci (A7-0187/2013),

               A.

               keďže generálny prokurátor Poľskej republiky požiadal o zbavenie parlamentnej imunity poslanca Európskeho parlamentu Jaceka Olgierda Kurského v súvislosti s možným stíhaním vo veci údajného spáchania priestupku;

               B.

               keďže podľa článku 9 Protokolu č. 7 o výsadách a imunitách Európskej únie členovia využívajú na území ich vlastného štátu imunitu priznanú členom parlamentu daného štátu;

               C.

               keďže v článku 105 ods. 2 Ústavy Poľskej republiky sa ustanovuje, že členovia parlamentu nesmú byť počas volebného obdobia stíhaní, zatýkaní, väznení alebo inak obmedzovaní bez predchádzajúceho povolenia Parlamentu;.

               D.

               keďže Jacek Olgierd Kurski je obvinený z porušenia pravidiel cestnej premávky podľa § 92 ods. 1 zákona z 20. mája 1971 o priestupkoch (Zbierka zákonov Poľskej republiky z roku 2010, č. 46, bod 275, v znení neskorších predpisov);

               E.

               keďže údajný priestupok Jaceka Olgierda Kurskéo nemá žiaden priamy a zjavný súvis s výkonom úloh Jaceka Olgierda Kurského ako poslanca Európskeho parlamentu ani nepredstavuje vyjadrené názory či hlasovanie pri výkone jeho úloh ako poslanca Európskeho parlamentu v zmysle článku 8 Protokolu č. 7 o výsadách a imunitách Európskej únie;

               F.

               keďže toto obvinenie sa zjavne netýka funkcie Jaceka Olgierda Kurského ako poslanca Európskeho parlamentu;

               G.

               keďže neexistuje dôvod domnievať sa, že v tejto veci ide o fumus persecutionis;

               1.

               zbavuje Jaceka Olgierda Kurského imunity;

               2.

               poveruje svojho predsedu, aby ihneď postúpil toto rozhodnutie a správu gestorského výboru generálnemu prokurátorovi Poľskej republiky a Jacekovi Olgierdovi Kurskému.

      (1)  Rozsudok z 12. mája 1964 vo veci 101/63, Wagner proti Fohrmannovi a Krierovi (Zbierka 1964, s. 387); rozsudok z 10. júla 1986 vo veci 149/85, Wybot proti Faureovi a iným (Zbierka 1986, s. 2391); rozsudok z 15. októbra 2008 vo veci T-345/05, Mote proti Parlamentu (Zbierka 2008, s. II-2849); rozsudok z 21. októbra 2008 v spoločných veciach C-200/07 a C-201/07, Marra proti De Gregoriovi a Clementovi (Zbierka 2008, s. I-7929); rozsudok z 19. marca 2010 vo veci T-42/06, Gollnisch proti Parlamentu (Zbierka 2010, s. II-1135); rozsudok zo 6. Septembra 2011 vo veci C-163/10, Patriciello (Zbierka 2011, s. I-7565).


title: Rozhodnutie Rady z 12. júla 2002, ktorým sa mení Protokol o štatúte Súdneho dvora Európskych spoločenstiev

text:
Avis juridique important

|

32002D0653

Official Journal L 218 , 13/08/2002 P. 0001 - 0001

ROZHODNUTIE RADYz 12. júla 2002,ktorým sa mení Protokol o štatúte Súdneho dvora Európskych spoločenstiev(2002/653/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej druhý odsek článku 245,so zreteľom na žiadosť Súdneho dvora zo 17. októbra 2001,so zreteľom na stanovisko Komisie ([1]),so zreteľom na stanovisko Európskeho parlamentu ([2]),keďže:by sa malo prijať ustanovenie o účasti nečlenských štátov v konaniach o predbežnej otázke pred Súdnym dvorom v prípade, že dohoda o určitej veci, uzatvorená medzi Radou a jedným alebo viacerými nečlenskými krajinami, stanovuje, že tieto štáty sú oprávnené predkladať správy o prípade alebo písomné zistenia, v ktorých sa súd alebo tribunál členského štátu odvoláva na Súdny dvor v konaniach o predbežnej otázke, ktorá spadá do rozsahu platnosti dohody,ROZHODLA TAKTO:Článok 1Tento odsek sa pridáva k článku 20 Protokolu o štatúte Súdneho dvora Európskych spoločenstiev:"Ak dohoda o určitej veci, uzatvorená medzi Radou a jedným alebo viacerými nečlenskými tymi, stanovuje, že tieto štáty sú oprávnené predkladať správy o prípade alebo písomné zistenia, v ktorých sa súd alebo tribunál členského štátu odvoláva na Súdny dvor v konaniach o predbežnej otázke, ktorá spadá do rozsahu platnosti dohody, rozhodnutie národného súdu alebo tribunálu o tejto otázke sa tiež oznámi príslušným nečlenským štátom. V priebehu dvoch mesiacov od oznámenia, tieto štáty môžu predložiť na Súdnom dvore správy o prípade alebo písomné zistenia."Článok 2Rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.V Bruseli 12. júla 2002Za RadupredsedaT. PEDERSEN[1] Stanovisko dodané 22. februára 2002 (zatiaľ neuverejnené v úradnom vestníku).[2] Stanovisko dodané 14. mája 2002 (zatiaľ neuverejnené v úradnom vestníku).


title: Rozhodnutie Rady z 23. decembra 1963 o uzavretí Asociačnej dohody medzi Európskym hospodárskym spoločenstvom a Tureckom

text:
Dôležité právne oznámenie

|

31964D0732

Úradný vestník 217 , 29/12/1964 S. 3685 - 3686 Grécke špeciálne vydanie: Kapitola 11 Zväzok 1 S. 0048  Španielske špeciálne vydanie: Kapitola 11 Zväzok 1 S. 0018  Portugalské špeciálne vydanie Kapitola 11 Zväzok 1 S. 0018

		Rozhodnutie radyz 23. decembra 1963o uzavretí Asociačnej dohody medzi Európskym hospodárskym spoločenstvom a Tureckom(64/732/EHS)RADA EURÓPSKEHO HOSPODÁRSKEHO SPOLOČENSTVA,so zreteľom na ustanovenia Zmluvy o založení Európskeho hospodárskeho spoločenstva, najmä na jej článok 238,so zreteľom na Asociačnú dohodu medzi Európskym hospodárskym spoločenstvom a Tureckom podpísanú v Ankare 12. septembra 1963,so zreteľom na poradu s Európskym parlamentným zhromaždením, ktorá sa uskutočnila 28. novembra 1963 [1],SA ROZHODLA TAKTO:Článok 1Týmto sa v mene spoločenstva uzatvára, schvaľuje a potvrdzuje Asociačná dohoda medzi Európskym hospodárskym spoločenstvom a Tureckom a jej protokoly, tiež priložené vyhlásenia k záverečnému aktu, ktorá bola podpísaná 12. septembra 1963.Článok 2Predseda Rady predloží oznámenie o tomto rozhodnutí podľa článku 31 pododseku 2 asociačnej dohody.V Bruseli 23. decembra 1963Za RadupredsedaL. De Block[1] Ú. v. ES 182, 12.12.1963, s. 2906/63.--------------------------------------------------


title: Rozhodnutie Európskej centrálnej banky (EÚ) 2017/101 z 11. januára 2017, ktorým sa mení rozhodnutie ECB/2014/40 o vykonávaní tretieho programu nákupu krytých dlhopisov (ECB/2017/2)

text:
               20.1.2017

               SK

               Úradný vestník Európskej únie

               L 16/53

         ROZHODNUTIE EURÓPSKEJ CENTRÁLNEJ BANKY (EÚ) 2017/101
   z 11. januára 2017,
   ktorým sa mení rozhodnutie ECB/2014/40 o vykonávaní tretieho programu nákupu krytých dlhopisov (ECB/2017/2)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.1 druhý pododsek v spojení s článkom 3.1 prvou zarážkou a článkom 18.1,
   keďže:

               (1)

               Rozhodnutím ECB/2014/40 (1) sa zaviedol tretí program nákupu krytých dlhopisov (third covered bond purchase programme – CBPP3). CBPP3 je spolu s programom nákupu cenných papierov krytých aktívami, programom nákupu aktív verejného sektora na sekundárnom trhu a programom nákupu cenných papierov podnikového sektora súčasťou rozšíreného programu nákupu aktív (APP). Cieľom APP je ešte viac zlepšiť transmisiu menovej politiky, uľahčiť poskytovanie úverov hospodárstvu eurozóny, uvoľniť úverové podmienky pre domácnosti a firmy a pomôcť vrátiť mieru inflácie na úroveň tesne pod 2 % v strednodobom horizonte v súlade s primárnym cieľom Európskej centrálnej banky (ECB) udržiavať cenovú stabilitu.

               (2)

               Nákup aktív v rámci APP je primeraným opatrením na zmiernenie rizík výhľadu cenového vývoja, pretože ešte viac uvoľní menové a finančné podmienky vrátane podmienok poskytovania úverov nefinančným korporáciám a domácnostiam v eurozóne, a tým podporí súhrnnú spotrebu a investičné výdavky v eurozóne a v konečnom dôsledku podporí návrat miery inflácie na úroveň tesne pod 2 % v strednodobom horizonte. APP je v plnom rozsahu v súlade s povinnosťami centrálnych bánk podľa zmlúv, vrátane zákazu menového financovania, a nenarúša fungovanie Eurosystému v súlade so zásadou otvoreného trhového hospodárstva s voľnou súťažou.

               (3)

               Rada guvernérov 8. decembra 2016 v súlade so svojím mandátom na zabezpečenie cenovej stability rozhodla za účelom dosiahnutia cieľov APP upraviť niektoré jeho prvky. Tieto úpravy sú v súlade s mandátom Rady guvernérov v oblasti menovej politiky, v plnom rozsahu v súlade s povinnosťami centrálnych bánk podľa zmlúv a náležite zohľadňujú otázky spojené s riadením rizík.

               (4)

               Konkrétne by sa mal zamýšľaný časový horizont nákupov v rámci APP predĺžiť do konca decembra 2017 alebo v prípade potreby na ešte dlhšiu dobu, a v každom prípade až kým Rada guvernérov nezistí, že sa vývoj inflácie udržateľne upravil, čo je v súlade s cieľom dosiahnuť mieru inflácie na úrovni tesne pod 2 % v strednodobom horizonte.

               (5)

               Likvidita dodaná trhu prostredníctvom kombinovaných mesačných nákupov v rámci APP by mala naďalej do konca marca 2017 dosahovať objem 80 miliárd EUR. Od apríla 2017 by mali kombinované mesačné nákupy v rámci APP pokračovať v objeme 60 miliárd EUR do konca decembra 2017 alebo v prípade potreby na ešte dlhšiu dobu, a v každom prípade až kým Rada guvernérov nezistí, že sa vývoj inflácie udržateľne upravil v súlade s jej inflačným cieľom. Ak medzitým dôjde k zhoršeniu výhľadu vývoja alebo ak finančné podmienky prestanú zodpovedať ďalšiemu napredovaniu k udržateľnej úprave vývoja inflácie, má Rada guvernérov v úmysle zväčšiť rozsah programu a/alebo predĺžiť jeho trvanie.

               (6)

               S cieľom zabezpečiť pokračovanie plynulého uskutočňovania nákupov v rámci APP počas zamýšľaného časového horizontu by sa mali navyše v nevyhnutnom rozsahu povoliť nákupy cenných papierov v rámci APP s výnosom do splatnosti nižším ako sadzba jednodňovej sterilizačnej operácie ECB.

               (7)

               Rozhodnutie ECB/2014/40 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Zmena
   V článku 2 rozhodnutia ECB/2014/40 sa dopĺňa tento bod 7:

                  „7.

                  Je dovolené nakupovať nominálne kryté dlhopisy s negatívnym výnosom do splatnosti (alebo najnižším možným výnosom) rovnajúcim sa sadzbe jednodňovej sterilizačnej operácie alebo prevyšujúcim túto sadzbu. Nominálne kryté dlhopisy s negatívnym výnosom do splatnosti (alebo najnižším možným výnosom) nižším ako sadzba jednodňovej sterilizačnej operácie je dovolené nakupovať v nevyhnutnom rozsahu.“.

   Článok 2
   Nadobudnutie účinnosti
   Toto rozhodnutie nadobúda účinnosť 13. januára 2017.

      Vo Frankfurte nad Mohanom 11. januára 2017

            Za Radu guvernérov ECB

            prezident ECB

         Mario DRAGHI

      (1)  Rozhodnutie ECB/2014/40 z 15. októbra 2014 o vykonávaní tretieho programu nákupu krytých dlhopisov (Ú. v. EÚ L 335, 22.11.2014, s. 22).


title: Rozhodnutie Európskej centrálnej banky (EÚ) 2016/3 z 18. novembra 2015, ktorým sa ustanovujú zásady poskytovania spätnej väzby k výkonu činnosti zástupcov koordinátora z príslušných vnútroštátnych orgánov v spoločných dohliadacích tímoch jednotného mechanizmu dohľadu (ECB/2015/36)

text:
               5.1.2016

               SK

               Úradný vestník Európskej únie

               L 1/4

         ROZHODNUTIE EURÓPSKEJ CENTRÁLNEJ BANKY (EÚ) 2016/3
   z 18. novembra 2015,
   ktorým sa ustanovujú zásady poskytovania spätnej väzby k výkonu činnosti zástupcov koordinátora z príslušných vnútroštátnych orgánov v spoločných dohliadacích tímoch jednotného mechanizmu dohľadu (ECB/2015/36)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 6 ods. 1 a 7,
   keďže:

               (1)

               Článok 6 ods. 1 nariadenia (EÚ) č. 1024/2013 (ďalej len „nariadenie o JMD“) stanovuje, že Európska centrálna banka (ECB) zodpovedá za účinné a konzistentné fungovanie jednotného mechanizmu dohľadu (JMD). V odôvodnení 79 nariadenia o JMD sa uvádza, že na vykonávanie účinného dohľadu je nevyhnutný vysokomotivovaný, dobre vyškolený a nestranný personál.

               (2)

               V súlade s článkami 3 až 6 nariadenia Európskej centrálnej banky (EÚ) č. 468/2014 (2) (ďalej len „nariadenie o rámci JMD“) je ECB zodpovedná za vytvorenie a zloženie spoločných dohliadacích tímov (SDT) zložených zo zamestnancov ECB a príslušných vnútroštátnych orgánov (PVO). Koordinátor SDT s pomocou jeho zástupcov z príslušných vnútroštátnych orgánov zabezpečuje koordináciu práce v rámci spoločného dohliadacieho tímu.

               (3)

               Vzhľadom na dôležitú úlohu zástupcov koordinátora z PVO pri koordinácii členov spoločných dohliadacích tímov z ich PVO je potrebné a primerané zaviesť jednotný postup pri poskytovaní spätnej väzby k výkonu činnosti zástupcov koordinátora z PVO v spoločných dohliadacích tímoch. Spätná väzba k výkonu činnosti v JMD pomáha zabezpečiť riadne fungovanie jednotných dohliadacích tímov tým, že prispieva k neustálemu zlepšovaniu výkonu činnosti zástupcov koordinátora z PVO. Spätná väzba k výkonu činnosti v JMD sa najprv realizuje vo forme prevádzkovej skúšky, ktorá je časovo obmedzená. Na základe skúseností získaných počas prevádzkovej skúšky sa zváži komplexnejšia realizácia mechanizmu spätnej väzby k výkonu činnosti v JMD. Za hodnotenie výkonu činnosti svojich zamestnancov sú výhradne zodpovedné príslušné vnútroštátne orgány a ECB. Príslušné vnútroštátne orgány môžu využiť spätnú väzbu poskytnutú v súlade s týmto rozhodnutím pri každodennom riadení svojich zamestnancov a táto spätná väzba môže slúžiť ako podklad pre vnútorné systémy hodnotenia príslušných vnútroštátnych orgánov, ak to príslušné vnútroštátne právo umožňuje.

               (4)

               Keďže európsky dozorný úradník pre ochranu údajov uznal, že spätná väzba k výkonu činnosti v JMD je potrebná pre riadenie spoločných dohliadacích tímov, schválil mechanizmus spätnej väzby k výkonu činnosti v JMD pod podmienkou, že podrobné fungovanie tohto mechanizmu bude upravené právnym predpisom prijatým na príslušnej úrovni,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia sa uplatňuje vymedzenie pojmov uvedené v článku 2 nariadenia o JMD a v článku 2 nariadenia o rámci JMD.
   Článok 2
   Spätná väzba k výkonu činnosti v JMD
   1.   Zástupcom koordinátora z PVO v spoločných dohliadacích tímoch sa v súlade so zásadami stanovenými v prílohe I poskytne spätná väzba v súvislosti s výkonom ich činnosti, ako aj činnosti ich tímov pri plnení ich úloh v SDT.
   2.   Po stanovení hlavných úloh a cieľov zástupcov koordinátora z PVO sa spätná väzba poskytne za obdobie podliehajúce spätnej väzbe, ktoré sa začína v deň nadobudnutia účinnosti tohto rozhodnutia podľa článku 3 a končí sa 29. februára 2016.
   Článok 3
   Nadobudnutie účinnosti
   Toto rozhodnutie nadobúda účinnosť 20. novembra 2015.

      Vo Frankfurte nad Mohanom 18. novembra 2015

            Za Radu guvernérov ECB

            prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

      PRÍLOHA I

         Zásady poskytovania spätnej väzby k výkonu činnosti zástupcov koordinátora z PVO v spoločných dohliadacích tímoch jednotného mechanizmu dohľadu

         (Spätná väzba k výkonu činnosti v JMD)

         Zásada 1

         Rozsah spätnej väzby k výkonu činnosti v JMD

      Zástupcom koordinátora z PVO v spoločných dohliadacích tímoch bude poskytnutá spätná väzba k výkonu činnosti v JMD, ak pracujú v spoločnom dohliadacom tíme v rozsahu zodpovedajúcom minimálne 25 % z ekvivalentného pracovného miesta na plný úväzok, ako je vymedzené v pracovných predpisoch príslušného PVO.

         Zásada 2

         Účel spätnej väzby k výkonu činnosti v JMD

      V záujme zabezpečenia a zlepšenia fungovania JMD ako celku sa spätná väzba k výkonu činnosti v JMD využije na posúdenie a ocenenie výkonu činnosti zástupcov koordinátora z PVO pri uskutočňovaní ich úloh s cieľom prehĺbiť ich porozumenie cieľov a kvalifikácií spoločných pre jednotný mechanizmus dohľadu, čím sa zvýši motivácia jednotlivých členov tímu.

         Zásada 3

         Postup pri poskytovaní spätnej väzby k výkonu činnosti v JMD pre zástupcov koordinátora z PVO

                  1.

                  Na začiatku obdobia podliehajúceho spätnej väzbe koordinátor SDT stanoví po porade so zástupcom koordinátora z PVO hlavné úlohy a ciele pre zástupcu koordinátora z PVO uvedeného v zásade 1. Hlavné úlohy a ciele sa zaznamenajú do formulára JMD pre spätnú väzbu.

                  2.

                  Koordinátor SDT poskytuje počas obdobia podliehajúceho spätnej väzbe každému zástupcovi koordinátora z PVO uvedenému v zásade 1 priebežne usmernenia a neformálnu spätnú väzbu. Po skončení obdobia podliehajúceho spätnej väzbe koordinátor SDT poskytne každému zástupcovi koordinátora z PVO uvedenému v zásade 1 spätnú väzbu tak ústne, ako aj písomne s použitím formulára JMD pre spätnú väzbu.

                  3.

                  Priebežná spätná väzba aj spätná väzba po skončení obdobia podliehajúceho spätnej väzbe zohľadnia hlavné úlohy a ciele zástupcov koordinátora z PVO, ako boli zaznamenané vo formulári JMD pre spätnú väzbu, kvalifikácie v rámci JMD uvedené v prílohe II a príspevok ich tímu k celkovému fungovaniu SDT.

         Zásada 4

         Prístup k spätnej väzbe k výkonu činnosti v JMD

                  1.

                  Spätná väzba po skončení obdobia podliehajúceho spätnej väzbe pre zástupcov koordinátora z PVO v spoločnom dohliadacom tíme sa môže sprístupniť príslušnému PVO, ktorý ho môže použiť s cieľom uľahčiť bežné riadenie svojich zamestnancov, ak to umožňujú príslušné vnútroštátne právne predpisy.

                  2.

                  Príslušné vnútroštátne orgány sa môžu rozhodnúť, že využijú spätnú väzbu k výkonu činnosti v JMD ako dodatočný podklad pre ich vnútorné systémy hodnotenia, ak to umožňujú príslušné vnútroštátne právne predpisy.

                  3.

                  Prístup k spätnej väzbe k výkonu činnosti v JMD vrátane jej prenosu sa príslušným vnútroštátnym orgánom poskytne v súlade s článkom 8 písm. a) nariadenia Európskeho parlamentu a Rady (ES) č. 45/2001 (1).

         Zásada 5

         Ochrana osobných údajov spracúvaných v súvislosti so spätnou väzbou k výkonu činnosti v JMD

                  1.

                  ECB spracuje údaje súvisiace so spätnou väzbou k výkonu činnosti v JMD v súlade s nariadením (EC) č. 45/2001.

                  2.

                  Údaje vzťahujúce sa na spätnú väzbu sa použijú len na účely uvedené v zásadách 2 a 4 a údaje sa uložia na obdobie maximálne piatich rokov.

         (1)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      PRÍLOHA II

         ZOZNAM KVALIFIKÁCIÍ V RÁMCI JMD

            Odborné znalosti
         : Pozná postupy, metodiky a predpisy v oblasti dohľadu, najmä tie, ktoré sa týkajú JMD, ako aj fungovanie finančných inštitúcií. Sleduje vývoj v týchto oblastiach a uplatňuje vedomosti v príslušných pracovných oblastiach.

            Komunikácia
         : Jasne a zrozumiteľne poskytuje informácie skupinám alebo jednotlivcom, buď ústne, alebo písomne, aby sa zabezpečilo, že porozumejú informácii a jej zmyslu. Počúva ostatných a primerane na nich reaguje.

            Spolupráca
         : Vytvára a udržiava trvalé pracovné vzťahy so spolupracovníkmi založené na spolupráci s cieľom dosiahnuť európske ciele tímu. Vytvára a zachováva užitočné vzťahy s ostatnými s cieľom podporovať tímovú spoluprácu. Aktívne sa delí o údaje, informácie a vedomosti v rámci tímu.

            Odhodlanie pri dosahovaní cieľov
         : Húževnato a vytrvalo uskutočňuje úlohy, hľadá úspešné riešenia, pričom prispôsobuje vlastné správanie tomu, aby našiel vhodný prístup pri dosahovaní úspešného výsledku.

            Úsudok a nástojčivosť
         : Analyzuje a posudzuje situácie, údaje a informácie s cieľom vytvoriť vhodné stratégie, plány a postupy. Rozumie rôznym a protichodným pohľadom na vec a dokáže ich vyjadriť, ak je to potrebné, prispôsobuje prístupy meniacim sa požiadavkám, posudzuje problémy z nových pohľadov a skúma zmýšľanie iných a nimi navrhnuté riešenia. Snaží sa o pochopenie veci pred tým, než poskytne odporúčanie alebo prijme rozhodnutie, pričom získava potrebné úplné a presné informácie, vytvára si zdravý úsudok po zdvorilom položení série nástojčivých otázok a jednostaj skúma prípadné sporné otázky a informácie.

            Širšie vnímanie súvislostí a prístup orientovaný na budúcnosť
         : Vníma veci v širšom kontexte presahujúcom predmet jeho činnosti tým, že má porozumenie pre iné funkcie/oblasti, uvedomuje si kultúrne odlišnosti a z nich vyplývajúce iné pohľady na vec a posudzuje dosahy svojich rozhodnutí na druhých. Orientuje sa na budúcnosť a predvída budúce možnosti a hrozby, koná tak, aby vytváral príležitosti alebo aby zabránil budúcim sporným situáciám.

            Objektívne, poctivé a nezávislé konanie
         : Koná nezávisle a objektívne, v záujme Únie ako celku, na základe profesionálnych noriem JMD, preveruje okolnosti s cieľom získať úplný a realistický pohľad na situáciu. Usiluje sa obmedziť alebo vylúčiť zaujatosť, predsudky alebo subjektívne hodnotenia tým, že sa opiera o overiteľné údaje a skutočnosti.

            Riadenie tímov v rámci JMD (vzťahuje sa len na riadiacich pracovníkov)
         : Vedie (virtuálne/vzdialené) tímy a usmerňuje ich smerom k dosiahnutiu cieľov tímu. Koordinuje činnosti tímu v rôznych krajinách tým, že poskytuje usmernenia a čo najefektívnejšie používa schopnosti a rozmanitosť členov tímu. Snaží sa obmedziť nejednoznačnosť a vyrovnať sa s ňou a hľadá spôsoby, ako riadiť a plniť si povinnosti za neistých okolností.